section_heading: Sonyjev interludij (2001. – 2004.)
paragraph_text: Damnation and a Day objavljen je 2003.; Sony je velikim budžetom pomogao skupini da ostvari svoje ambicije<ref>  i omogućio joj da u studio dovede pravi orkestar (osamdeseteročlani Budapest Film Orchestra and Choir, koji je zamijenio sve sofisticiranije sintesajzere prethodnih albuma) i tako za samo jedan uradak označio prijelaz sastava u simfonijski metal. Na tom se uratku nalaze neke od najsloženijih skladbi grupe do danas, dulji je od svojih prethodnika za dvadeset minuta, a za dvije njegove pjesme objavljena su dva glazbena spota: "Mannequin", nadahnutu radom Jana Švankmajera, i "Babalon A.D. (So Glad for the Madness)", utemljenu na filmu Salo ili 120 dana Sodome Piera Paola Pasolinija. Otprilike polovica albuma prati konceptualni scenarij Izgubljenog raja Johna Miltona prikazujući događaje čovjekova pada iz Luciferove perspektive, i "Babalon A. D.", koja aludira na Aleistera Crowleyja. "Babalon A. D." jest prema Guinnessovoj knjizi rekorda britanskih hit singlova i albuma prvi singl objavljen samo na DVD-u koji se pojavio u top 40 skladbi na britanskim ljestvicama. Smatrajući da se Sony prestao zanimati za nj, Cradle of Filth potpisao je ugovor s Roadrunner Recordsom nakon jedva godinu dana.